Luca Waldschmidt

Gian-Luca Waldschmidt (sündinud 19. mail 1996 Siegenis) on Saksamaa jalgpallur, kes mängib ründajana Saksamaa kõrgliigaklubis 1. FC Köln.

Ta alustas klubikarjääri Eintracht Frankfurtis, mille noorteakadeemiaga liitus ta 2010. aastal. 2014. aastal sõlmis ta klubiga oma esimese profilepingu. Klubi põhimeeskonnas debüteeris ta Saksamaa kõrgliigas 25. aprillil 2015 mängus Dortmundi Borussia vastu.

2016. aasta juunis sõlmis ta lepingu Hamburger SV-ga. 20. mail 2017 lõi Waldschmidt mängus VfL Wolfsburgi vastu oma esimese värava Saksamaa kõrgliigas.

2018. aasta mais siirdus ta SC Freiburgi. Hooajal 2018–19 lõi Waldschmidt Saksamaa kõrgliigas üheksa väravat.

2020. aasta augustis siirdus ta 15 miljoni euro eest Portugali kõrgliigaklubisse Lissaboni Benfica, kellega sõlmis viieaastase lepingu, kuid juba aasta hiljem naasis ta Saksamaa kõrgliigasse, kui sõlmis nelja-aastase lepingu VfL Wolfsburgiga. 2023. aastat juulis läks ta Wolfsburgist üheks hooajaks laenule 1. FC Kölni.

2019. aastal võitis ta Saksamaa kuni 21-aastaste koondisega omavanuste Euroopa meistrivõistlustel hõbemedali. Seitsme väravaga oli Waldschmidt turniiril suurim väravakütt. Saksamaa jalgpallikoondises tegi ta debüüdi 9. oktoobril 2019 sõprusmängus Argentina vastu. Koondisekarjääri esimese värava lõi ta 7. oktoobril 2020 sõprusmängus Türgi vastu.

 Viited 

Kategooria:Saksamaa jalgpallurid
Kategooria:Frankfurdi Eintrachti jalgpallurid
Kategooria:Hamburger SV mängijad
Kategooria:SC Freiburgi mängijad
Kategooria:Lissaboni Benfica jalgpallurid
Kategooria:VfL Wolfsburgi mängijad
Kategooria:1. FC Kölni jalgpallurid
Kategooria:Bundesliga mängijad
Kategooria:Primeira Liga mängijad
Kategooria:Sündinud 1996